دیہی ترقیات کی وزارت
ایک ہفتے کے دوران ڈی اے وائی ۔ این آر ایل ایم کے تحت امرت مہوتسو کے جزو کے طور پر 102 نئے کمیونٹی کے زیر انتظام تربیتی مراکز کا آغاز کیا گیا
سی ایم ٹی سی مراکز، ماڈل کلسٹر لیول فیڈریشنز  کی مؤثر کارکردگی کے لئے سیلف ہیلپ گروپ کے اراکین، قائدین کی معلومات، ہنرمندی اور طرز فکر میں بہتری لانے کے لئے مدد فراہم کریں گے
ڈی اے وائی ۔ این آر ایل ایم ، ضلع میں ماڈل کلسٹر لیول فیڈریشنوں میں سے ایک کے زیر انتظام، فی ضلع کم از کم ایک سی ایم ٹی سی قائم کرنے کا ارادہ رکھتا ہے
نئی دہلی، 30 ستمبر 2021:
آزادی کا امرت مہوتسو کے جزو کے طور پر ، 20 سے 25 ستمبر 2021 کے درمیان، آزادی کا امرت مہوتسو کے تحت 102 نئے کمیونٹی کے زیر انتظام تربیتی مراکز کا آغاز کیا گیا۔ ہفتے کے دوران 21 ریاستوں اور مرکز کے زیر انتظام علاقوں میں پہلے سے موجود 611 سی ایم ٹی سی مراکز نے بھی مختلف تقریبات کا اہتمام کیا۔ 21 ایس آر ایل ایم ایس میں مجموعی طور پر 713 سی ایم ٹی سی ایس نے امرت مہوتسو کا جشن منایا۔
جھارکھنڈ کے وزیر اعلیٰ، مسالیا بلاک دمکا میں سی ایم ٹی سی کے افتتاح کے موقع پر منعقدہ تقریب میں شرکت کرتے ہوئے
ڈی اے وائی ۔ این آر ایل ایم ’’رکن کی ملکیت ، رکن کے زیر انتظام، رکن کے ماتحت اور مالی طور پر پائیدار ایس ایچ جی فیڈریشنوں کے فروغ کے لئے تصور کے ثبوت‘‘ تیار کرنے اور بقیہ بلاکوں میں حکمت عملی کو دوہرانے کے لئے سماجی سرمایہ جمع کرنے کے لئے ملک بھر میں ماڈل کلسٹر لیول فیڈریشن  نافذ کر رہی ہے۔ اس طرح، توقع کی جاتی ہے کہ یہ ایم سی ایل ایف ایس وسیلے کے ایسے ادارے اور مظاہرے کے ایسے مقام ثابت ہوں جن کی دوسرے سی ایل ایف ایس بھی نقل کریں ۔
اس ہدف کو حاصل کرنے کے لئے، یہ مشن ضلع میں ماڈل سی ایل ایف ایس میں سے ایک کے زیر انتظام، فی ضلع کم از کم ایک کمیونٹی کے زیر انتظام تربیتی مرکز  قائم کرنے کا ارادہ رکھتا ہے، تاکہ یہ مشن ضلع میں تمام سی ایل ایف ایس کی صلاحیت سازی سے متعلق ضرورتوں کو پورا کر سکے۔ یہ سی ایم ٹی سی ایس ماڈل سی ایل ایف ایس اور ممبر سی بی او ایس کی مؤثر کارکردگی کے لئے ایس ایچ جی اراکین، قائدین اور کیڈرس کی معلومات ، ہنرمندی اور طرز فکر میں بہتری لانے میں مددگار ثابت ہوں گی۔
امرت مہوتسو کے موضوع پر سی ایم ٹی سی میں منعقدہ ایک نمائش جس میں آندھراپردیش کے وجے نگر ضلع کے ڈسٹرکٹ کلکٹر نے شرکت کی
ہفتے کے دوران ریاستوں کے ذریعہ متعدد سرگرمیوں کا اہتمام کیا گیا جن میں– کووِڈ۔19 کے لئے رنگولی، سیلف ہیلپ گروپوں کی خواتین اور بزرگ اراکین کے لئے حلف برداری اور بیداری پروگرام، ہریالی کے تصور کو حمایت دینے کے سلسلے میں شجرکاری کے لئے سیلف ہیلپ گروپوں کو نرسریز سے پودے تقسیم کرنا، خواتین اور بزرگوں کے لئے قانونی مسائل پر ایک پروگرام کا انعقاد، تغذیہ سے متعلق ریلیاں، ماسک پہننا اور سماجی فاصلہ برقرار رکھنا، ٹیکہ کاری وغیرہ جیسے کووِڈ۔19 تحفظاتی اقدامات، سی ایم ٹی سی ایس اور پرزنٹیشن کے عملی منصوبوں کی تیاری، ایس ایچ جی اراکین کے لئے تقریری مقابلہ، تغذیہ کے بارے میں تربیت اور صفائی ستھرائی جیسی سرگرمیاں شامل ہیں۔
رکن اسمبلی نے مدھیہ پردیش کے سہدول ضلع میں سی ایم ٹی سی ایس کا افتتاح کیا
سیلف ہیلپ گروپ کے اراکین کی ایک بڑی تعداد نے سی ایم ٹی سی ایس کی افتتاحی تقریب میں شرکت کی۔ اس تقریب میں معروف عوامی نمائندوں جیسے جھارکھنڈ کے وزیر اعلیٰ، گجرات سے رکن پارلیمنٹ، چھتیس گڑھ ، آسام اور کرناٹک کے ریاستی وزراء نے تقریب میں شرکت کرکے رونق بخشی اور سی ایم ٹی سی ایس کا افتتاح کیا۔ ضلع کلکٹرو کے علاوہ محکمہ کے افسران نے مختلف مقامات پر تقریب کی صدارت کی۔ سرپنچ اور پنچایت کے نمائندوں نے بھی تقریب میں شرکت کرکے اسے رونق بخشی۔
تلنگانہ کے نالگونڈا ضلع میں واقع کٹن گر سی ایل ایف میں پوشن ابھیان پر منعقدہ تقریب حلف برداری
گجرات کے دہودا ضلع میں رکن پارلیمنٹ کے ذریعہ سی ایم ٹی سی کا افتتاح